На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о првом ребалансу буџета општине Гаџин Хан за 2018. годину („Службени лист града Ниша“ број 130/2017,55/2018) и предлога Службе за буџет, финансије и пореску администрацију број 400-882/18-IV/01-1 од 03.10.2018. године,

Општинско веће општине Гаџин Хан на седници одржаној 04. октобра 2018. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2018. годину (“Службени лист града Ниша” број 130/2017, 55/2018):

**Раздео 5**

 **Програм 15 – Опште услуге локалне самоуправе**

**ПА 0009 – Средства резерве**

**Функција 130 - Опште услуге**

 **Позиција 75.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **80.000,00** динара (осамдесетхиљададинара) Удружењу инвалида и социјално угрожених грађана општине Гаџин Хан за финансирање 10% од укупне вредности пројекта ,,Израда студије изводљивости реинтродукције дивокоза на Сувој планини,,.

1. Средства из тачке 1. овог решења распоређују се у оквиру

**Раздео 5**

**Програм 15-Опште услуге локалне самоуправе**

**Програмска активност 0602-0001-Функционисање локалне самоуправе**

**Функционална класификација 130-Опште услуге**

**Позиција 67**

**Економска класификација 481000 – Дотације невладиним организацијама**

3. О реализацији овог решења стараће се Служба за буџет, финансије и пореску администрацију.

**О б р а з л о ж е њ е**

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета и Образложења Одлуке о првом ребалансу буџета општине Гаџин Хан за 2018. годину установљено је да на позицији 67, економска класификација 481000 - дотације невладиним организацијама нису планирана средства за ову намену, то јест за учешће у партнерству а за који је Удружење инвалида и социјално угрожених грађана општине Гаџин Хан обезбедило средства по Одлуци о додели средстава за реализацију пројектних активности од стране Министарства заштите животне средине Републике Србије број 401-00-377/1/2018-05 од 06.07.2018. године.

Одлуком о првом ребалансу буџета општине Гаџин Хан за 2018.годину нису предвиђена средства за ову исплату, па се из тог разлога средства обезбеђују из текуће буџетске резерве.

Број: 06-400-515/18-III

У Гаџином Хану, 04.10.2018. године

 ПРЕДСЕДНИК ОПШТИНСКОГ ВЕЋА,

 Саша Ђорђевић